text: Lakip sa akon trabaho ang pag-abiabi sa manggaranon katama nga mga sugarol
text: #000013
text: Sang 22 anyos ako, nangin assistant vice president ako sang isa ka casino hotel. Para sa iban, manggaranon na ako kag madinalag-on kay pirme ako nagakaon sang pinakamaayo nga pagkaon kag nagainom sang malahalon gid nga mga ilimnon. Siling sang akon mga amigo nga negosyante, “Dumduma nga ang kuarta amo ang pinakaimportante nga butang sa kalibutan.” Para sa ila, amo ini ang sekreto sa matuod nga kalipay.
text: #000014
text: Lakip sa akon obra ang pag-abiabi sa manggaranon katama nga mga tawo nga nagakadto sa Las Vegas para magsugal. Pero, nakita ko nga bisan tuman sa ila ka manggaranon, daw indi sila malipayon. Bisan ako amat-amat man nga nangin indi malipayon. Sa tuod lang, samtang nagadamo ang akon kuarta, nagadamo man ang akon kabalaka kag indi na ako maayo makatulog kon gab-i. Nakapamensar pa gani ako nga maghikog na lang. Nadulaan gid ako sing paglaum, gani namangkot ako sa Dios, “Diin ko makita ang matuod nga kalipay?”
text: #000015
text: Nakibot gid ako sa akon mga nabasahan. Halimbawa, nagsiling si Jesus: “Kon mangamuyo kamo, indi ninyo pagsulitsulita ang inyo ginasiling, subong sang ginahimo sang mga tawo sang mga pungsod, kay nagahunahuna sila nga pamatian sila sang Dios kon madamo ang ila ginasiling.” (Mateo 6:7) Pero, may ginhatag sa akon ang pari nga piktyur ni Jesus kag siling niya nga kon mangamuyo ako sa sina nga piktyur sing napulo ka Amay Namon kag napulo ka Maghimaya ka Maria, ihatag sang Dios ang bisan ano kadaku nga kuarta nga kinahanglan ko. Pero, indi bala ginasulitsulit ko ang akon pangamuyo? Nabasa ko man ang siling ni Jesus: “Indi man kamo magtawag nga amay kay bisan sin-o sa duta, kay isa lang ang inyo Amay nga yara sa langit.” (Mateo 23:9) Gani nagpensar ako, ‘Ngaa kami nga mga Katoliko, “Father” ang tawag namon sa amon mga pari?’
text: #000017
text: Manggaranon na gid ako subong—indi sa kuarta kundi sa espirituwal. Nakilala ko ang akon matahom nga asawa nga si Nuria sa Honduras kag magkaupod kami nga nag-alagad bilang misyonero sa Panama kag sa Mexico. Matuod gid ang ginasiling sang Biblia: “Ang pagpakamaayo ni Jehova amo ang nagapamanggad sa tawo, kag wala Sia nagadugang sing kasakit sa sini”!—Hulubaton 10:22.
text: #000025